Шу ПцIанэ 

Шу  пцIанэ  хъунщIэгъуафIэщ» Зы адыгэ псалъэжь.

Iулыдж иIэрэ  хабзэ-бзыпхъэ  ищIэуэ  хэгъуэгум къинэжа   ипэрей адыгэ лIыжьхэм ящыщ  зыуэ  щыт Иуан Зэки, «бзэмрэ хабзэмрэ  щымыIэжьмэ лIо адыгагъэр,хэт адыгэр?» жери тхьаусыхащ, итIанэи, «Зэрыпсалъэр  мыадыгэбзэмэ, къипсэлъыр адыгагъэм хуэмгъэзамэ, и щытыкIэ-кIэлъызехьакIэкIэ зэрыадыгэр  къуимгъащIэмэ , ар адыгэм  къилъхуауэ щытми къикIын щыIэкъым» жери пищэжьащ.

Адыгэ нэхъыжьыфIым , и гукъеуэр  нахуэуэ  утыку кърилъхьат.

Нобэрей  адыгэхэм ,я лъэпкъыщхьэр  хъумэнымрэ егъафIэкIуэнымрэ   хуэгъэзауэ , мы тIур зэдахьыурэ лъэныкъуитIкIэ  мылэжьэну Iэмал иIэкъым,

Зыр,  щIэныгъэкIэ, экономыкэкIэ,  политыкэкIэ ,гъуазджэкIэ  заужьу  дунейм  лъэ быдэкIэ зэрытеувэныр,

Адрейри, лъэпкъыр  лъэпкъыуэ   къызтезгъанэ  бзэмрэ щэнхабзэмрэ   зыIэщIэмгъэкIынращ.Бзэм, а лъэпкъым и гэнэтик кодхэр хэпщащи,бзэр имIижмэ лъэпкъри хэпцIыхукIыжыркъым.

Мы  тIуми  хуэмбэлэрыгъуу,  зэхуэдэ  пщIэ хуэщIауэ   зэдэхьын  хуейщ.

«Бзэмрэ  хабзэмрэ  нобэ димыIэжми  ягъэкIынкъым , ахэр  иужькIэ  къэтщтэжми  хъунущ, нэхъыщхьэр етхьакI политикэ Iуэхухэращ  , экономикэкIэ лъэщ дызэрыхъунращ»  жыпIэнри, дунейм къыщыхъу-къыщыщIэхэм  гупсэхуу  ущымгъуазэуэ лъэпкъым  ифI зыхэлъ  политикэ Iуэхугъэхэр  дахэ-дахэуэ зомгъэкIуэфынри,мылкукIэ, щIэныгъэкIэ   хэуныкъуэ хуэчэму зкъэбгъэнэнэри щыуагъэщ.

ИщхьэкIэ зи цIэ къитIуа  Иуан  Зэки  зэрижиIам  хуэдэуэ,бзэмрэ  културэмрэ  щымыIэжмэ  адыгагъэри  зэрыщымэIжыным и къыдэкIуэуэ,ахэр  зыхэмылъыж  адыгэри,  «Шу  пцIанэр  зэрыхъунщIэгъуафIэм» ещхьыуэ, хэгъапсыхьыжыгъуафIэ   хъуа  адыгэщ.

Iэщэ-фащэ зымIыгъ  шур пхъунщIэныр зэрытыншым ещхьыуэ, бзэр зымыщIэж, хабзэ-бзыпхъэ зыхэмылъыж адыгэри, зыхэс лъэпкъым хэгъэшыпсыхьыжынри тынш  мэхъу.

ЖызIэнуращи, нобэ, бзэмрэ хабзэмрэ  адыгэм зэрызихъумэну и Iэщэ-фащэщ,

Бзэр зыIурымылъыж, щэнхабзэр  зыхэмылъыж адыгэр  шу  пцIанэм хуэдэуэ  къонэ!

Аращи,  адыгэхэр  шу  пцIанэуэ  зыкъэдывымгъанэ!

Тэгъулан  Екъуб